

Események

Hellenisztikus birodalmak
Egyiptomban Szószibiosz főminiszter veszi át a kormányzat irányítását, míg IV. Ptolemaiosz főleg kicsapongásainak él. Szószibiosz kivégezteti a fáraó uralmát veszélyeztető rokonait: nagybátyját, Lüszimakhoszt; öccsét, Magaszt és anyját, Berenikét.   
Ptolemaiosz házi őrizetbe helyezteti a menekült spártai királyt, III. Kleomenészt, akit összeesküvéssel gyanúsítanak.  
A Szeleukida Birodalomhoz tartozó Média kormányzója, Mólosz fellázad, mert gyűlöli az újonnan kinevezett főminisztert, Hermeiaszt. Jelentős sereget gyűjt össze és uralma alá vonja a Tigris folyótól keletre eső régiót. A folyón való átkelésben megakadályozzák, de aztán sikerül meglepnie az ellene küldött haderőt, amelyet megsemmisít, majd átkel a Tigrisen és elfoglalja Szeleukeiát. 
III. Antigonosz makedón király meghal egy illírek ellen vívott csata során. Utódja 17 éves unokaöccse, V. Philipposz.

Karthágó
Egy kelta rabszolga meggyilkolja Hasdrubalt, az ibériai pun birtokok kormányzóját és ottani hadsereg vezérét. Az új hadvezér Hamilcar Barca fia, Hannibal.
Hannibal azonnal elkezdi a karthágói uralom megerősítését és kiterjesztését. Keltibér hercegnőt vesz feleségül, majd fegyverrel számos törzset meghódít.

Róma
Publius Cornelius Scipio Asinát és Marcus Minucius Rufust választják consulnak. Quintus Fabius Maximus Verrucosust ceremoniális céllal dictatorrá nevezik ki.
Caius Flaminius megépítteti a második római kocsiversenypályát, a Circus Flaminiust.

Kína
Csin állam utolsó ellenfele, Csi állam harc nélkül megadja magát. Csin királya, Cseng ezáltal egyesíti egész Kínát, kikiáltja magát az Első Császárrá és véget vet a hadakozó fejedelemségek korszakának.

Halálozások
III. Antigonosz Dószón, makedón király 
II. Bereniké, egyiptomi királynő
Hasdrubal, karthágói hadvezér 
Lucius Caecilius Metellus, római hadvezér és államférfi

Fordítás 

221